Uutisissa: Valmistumassa mahdolliseen sotaan.
Venäjä keskittää joukkoja Ukrainan rajalle.
USA vaatii Venäjää perääntymään.
Ukraina valmistautuu venäläisten tunkeutumiseen. Lisäksi: -
Useat länsimaat puolustavat Xinjiangin provinssin vainottuja muslimeita.
Se vaikuttaa Pekingin talviolympialaisiin.
Ja: Haitilaisjengi vapautti kolme amerikkalaislähettiä lisää.
Panttivankeja on vielä 12.
Miten tilanne vaikuttaa Haitissa työskenteleviin kristittyihin?
KRISTILLISEN MAAILMAN UUTISET
Hei ja tervetuloa uutisten pariin!
Hyökkääkö Venäjä Ukrainaan, ja mitä USA tekee asian suhteen?
USA:n ja Venäjän presidentit Biden ja Putin -
ovat kaukana toisistaan kaksituntisen keskustelun jälkeen.
Venäjä on keskittänyt rajalle yli 100 000 sotilasta sekä kalustoa.
Se herättää huolta mahdollisesta hyökkäyksestä.
Valkoisen talon mukaan Biden teki USA:n kannan selväksi.
Hän varoitti, että jos Venäjä vielä etenee Ukrainaan, -
USA ja Euroopan-liittolaiset vastaavat ankarilla sanktioilla.
Toimittaisimme ukrainalaisille lisää puolustuskalustoa.
Hän kehotti Putinia jännityksen lieventämiseen ja diplomatiaan.
Joukot ovat Venäjän alueella eivätkä ne uhkaa ketään, Venäjältä kerrotaan.
Venäjä valmistautuu hyökkäämään vuoden alussa -
175 000 sotilaalla, varoittaa USA:n tiedustelu.
Meillä on langan päässä Sergei Rakhuba.
Hän johtaa Mission Eurasia -järjestöä, joka kouluttaa seurakuntajohtajia -
Venäjällä, Ukrainassa ja entisissä neuvostotasavalloissa. Tervetuloa!
Olet yhteydessä seurakuntajohtajiin etulinjoilla Itä-Ukrainassa.
Millainen ilmapiiri siellä tällä hetkellä vallitsee?
Kiitos, George.
Olin aamulla yhteydessä tiimeihimme Itä-Ukrainassa.
Ilmapiiri siellä on hyvin huolestunut, -
sillä ihmiset sanovat, että alueen ylle on nousemassa jälleen sodan varjo.
Venäjä hyökkäsi Itä-Ukrainaan yli 7 vuotta sitten, vuonna 2014.
Kysytään, miksi nyt ollaan huolissaan. Onhan sota ollut käynnissä 7 vuotta.
Tässä on ollut monenlaisia vaiheita.
Välillä tilanne on kiristynyt. Nyt Putin kasvattaa painetta.
Ihmiset uskovat, että Venäjä nyt enemmänkin testaa länttä -
ja pullistelee lihaksiaan. Ihmiset ovat huolissaan, -
sillä sodalla olisi katastrofaaliset vaikutukset.
Syntyisi humanitaarinen kriisi.
Ukrainassa on kaksi miljoonaa maan sisäistä pakolaista -
vielä edellisestäkin kriisistä.
Ihmiset ovat hyvin huolissaan siitä, -
että epävakaus lisääntyy, -
samoin taloudelliset paineet ja ongelmat.
He pyytävät maailman kristittyjä pitämään Ukrainaa -
ja alueen kristittyjä edelleen rukouksissaan.
Mitä seurakunnille ja alueen asukkaille tapahtuisi, -
jos Venäjä hyökkää?
Me toivomme, ettei niin käy.
Toivomme, ettei Venäjä aloita täysimittaista sotaa Ukrainaa vastaan.
Venäjän nykyhallinnon taktiikkana on epävakauttaa alueita, -
joilla separatistit käyvät taisteluita, kuten Donetsin allas Itä-Ukrainassa.
Mutta oletetaan, että Venäjä hyökkää.
En pysty edes kuvittelemaan, millainen taloudellinen katastrofi -
se olisi kansalle ja maalle. Ja mitä seurakunta tekisi?
Seurakunta vastaa aina ensin. Teemme tiivistä yhteistyötä -
paikallisseurakuntien kanssa.
Aiemmissa kriiseissä seurakunta oli etulinjoilla -
auttamassa kärsiviä, jakamassa ruokaa ja suojaa -
ja tarjoamassa keskusteluapua. Samaa seurakunnat nytkin tekisivät.
Seurakunnalla on jo hyvät valmiudet Ukrainassa.
Toivomme ja rukoilemme, ettei mitään tapahdu, -
mutta jos jotain tapahtuu, seurakunta on valmis.
Seurakunta tarvitsee rukousta ja tukea, -
mutta se palvelee pakolaisia niin kuin ennenkin.
Näin itse ajattelen siitä, mitä tulee tapahtumaan.
Mission Eurasia ja kumppaninne kentällä -
olette näiden seitsemän vuoden aikana -
pyörittäneet mm. leipomoita etulinjoilla.
Millaista avustustyötä olette tehneet? Miten katsojamme voivat auttaa teitä?
Mission Eurasia on edelleen valmiudessa.
Meillä on erinomaiset, tiiviit suhteet -
paikallisiin seurakuntiin alueilla.
Yritämme kanavoida kaikki mahdolliset strategiat, -
miten voisimme auttaa yhä useampia kriisiaikoina.
Olemme järjestäneet koulutusta seurakunnissa vapaaehtoisille -
ja sielunhoitajille, jotka kohtaavat perheitä.
Mutta pystymme toimittamaan myös tuhansia ruokapakkauksia.
Mainitsitkin jo leipomon.
Leivomme leipää niille, jotka siellä kärsivät pulaa.
Ja nyt kun joulu lähestyy, -
voitko kuvitella lapset sodan runtelemilla alueilla, -
sodan etulinjoilla?
Olemme keräämässä 135 000 joululahjaa, -
jotka jaamme sinne köyhien perheiden lapsille.
Kutsumme sitä Toivon lahja -projektiksi.
Voimme näin palvella jouluna ihmisiä, jotka kärsivät pulaa.
Jokaisessa lahjapaketissa on Raamattu ukrainan ja venäjän kielellä.
Olen nähnyt niitä itse. Kiitos, että tulit lähetykseen.
Rukoilemme ukrainalaisten mutta myös venäläisten puolesta.
Kiitos haastattelusta. - Kiitos, George.
USA:n ja Kiinan välit kiristyivät, kun Valkoinen talo ilmoitti -
boikotoivansa diplomaattisesti Pekingin talviolympialaisia 2022.
USA:n diplomaattinen tai virallinen edustus merkitsisi, -
että nämä ovat kisat kisojen joukossa, vaikka Kiina rikkoo ihmisoikeuksia -
ja tekee julmuuksia Xinjiangissa. Se ei käy.
Kiinan ulkoministeriön tiedottaja -
kutsui boikottia provokaatioksi ja uhkasi lujilla vastatoimilla.
Myöskään mm. Iso-Britannia, Kanada ja Australia eivät lähetä -
valtiovallan edustajia, syynä Xinjiangin ihmisoikeustilanne.
Siellä yli miljoona uiguuria viruu vankileireillä.
Kiinaa syytetään uiguurien kansanmurhasta.
Myanmarissa eli Burmassa on otettu reippaasti takapakkia -
helmikuisen sotilasvallankaappauksen jälkeen.
Nyt maassa on pidätetty demokratian keulakuva -
ja Nobelin rauhanpalkinnon voittaja Aung San Suu Kyi.
Aasian-kirjeenvaihtaja Lucille Talusan kertoo, -
miten demokratia ja uskonnonvapaus kärsivät tässä Aasian maassa.
Päivä ennen syrjäytettyä Aung San Suu Kyin tuomionlukua -
sotilasajoneuvo ajoi päin nuoria mielenosoittajia.
Viisi kuoli, useita loukkaantui.
Mielenosoittajat vaativat vapautusta Aung San Suu Kyille ja muille, -
jotka pidätettiin helmikuussa sotilasvallankaappauksen yhteydessä.
76-vuotias Suu Kyi sai hiljattain kaksi vuotta vankeutta -
lietsonnasta ja koronamääräysten rikkomisesta.
Hän on saanut useita syytteitä, ja hän voi joutua vankilaan loppuiäkseen.
Eräs johtava pastori kertoo CBN Newsille, -
että seurakunta toimii salassa.
Hän pyysi, ettei hänen henkilöllisyyttään paljasteta.
Olemme surullisia mutta kristittyinä jatkamme rukoustaistelua.
Osoitamme mieltä väkivallattomasti kaikilla mahdollisilla tavoilla.
Meidän on huolehdittava köyhistä keskuudessamme.
Se poikkeaa täysin siitä, mitä armeija tekee.
Armeija tukahduttaa, mutta me autamme.
Väkivalta kiihtyy paikoin, kun siviilit puolustautuvat armeijan raakuuksilta.
Eräässä kaupungissa yksitoista ihmistä, mukana lapsia, -
tietojen mukaan ammuttiin ja poltettiin.
Se oli ilmeisesti kosto sissijoukkojen hyökkäyksistä.
Chinin osavaltiossa, jonka asukkaista 90 prosenttia on kristittyjä, -
armeija on polttanut yli 420 taloa ja viisi kirkkoa.
Näiden tekojen taustalla on tahallisuus.
Buddhalaisiin luostareihin ei koskettu, -
mutta kirkot poltettiin.
Pastori Kyaw Win sanoo, että Myanmarissa on uskonnonvapaus, -
mutta sitä rajoitetaan paljon.
Voimassa on edelleen laki, -
joka kieltää yli viiden hengen kokoontumiset.
Lain nojalla kristittyjä voidaan pidättää mielin määrin.
Miten maailman kristittyjen tulisi rukoilla Myanmarin puolesta?
Rukoilkaa, että kristityt kestävät uskossaan, -
niin että tänä synkimpänäkin hetkenä Myanmarissa -
voimme loistaa kuin tähdet Jumalalle.
Lucille Talusan, CBN News.
Kiitos, Lucille. Tulossa: Haitissa on vapautettu kolme lähettiä lisää, -
mutta panttivankikriisi rampauttaa kristillisiä järjestöjä.
Miten se vaikuttaa vähäosaisimpiin?
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas! Jengipomot vapauttivat kolme panttivankia lisää -
amerikkalaislähettien ryhmästä Haitissa. Vankina on vielä 12 lähettiä.
Panttivankidraama alkoi 16.10., kun lähettiryhmän 17 jäsentä -
siepattiin matkalla orpokodista. Siepatuista nuorin oli 8-kuinen.
Sieppauksen takana on tietojen mukaan "400 Mowozo" -katujengi.
Se vaati miljoonan dollarin lunnaita jokaisesta.
Kaksi vankia vapautettiin viime kuussa.
Jengiväkivallan sekä taloudellisen ja poliittisen kuohunnan takia -
sai USA:n lähetystö on kehottanut maansa lähettejä kotiin.
Amerikkalaisten seurakuntaryhmien valikoituminen kohteeksi -
huolestuttaa kotiin palanneita lähettejä.
He kertovat elämästä Haitissa.
Joskus kotimme ulkopuolelta kuuluu laukauksia.
Arvelemme niiden liittyvän "400 Mowozo" -jengiin, -
joka ne lähetitkin sieppasi.
Haitissa on enää hyvin vähän lähetystyöntekijöitä.
Pari toivoo pääsevänsä Haitiin, kun vaara on ohi.
He pyytävät rukouksia vankien vapauttamisen puolesta -
ja myös jengiläisten puolesta.
Doug Isch johtaa indianalaista Loving Shepherd Ministries -ryhmää, -
joka auttaa lapsia mm. Haitissa. Tervetuloa uutislähetykseen!
Kerropa lyhyesti työstänne Haitissa.
Olemme vuodesta 2006 auttaneet Haitin orpoja ja haavoittuvia lapsia -
löytämään potentiaalinsa, jotta he voivat viedä Kristusta.
Meillä on maassa orpokoteja, joissa 12 poikaa tai 12 tyttöä -
varttuu haitilaisen äidin ja isän huomassa kohti täyttä potentiaaliaan.
Miten panttivankidraama ja muut rikokset ovat vaikuttaneet työhönne?
Ikävä kyllä se on jatkumoa viime vuosien kehitykselle, -
jossa on hyökätty oikeusvaltion periaatteita -
ja demokraattisia instituutioita vastaan -
ja jengit ovat saaneet valtaa.
Sieppaukset ovat vain yksi osa sitä.
Näemme nyt pelkoa siitä ja todellista pyrkimystä siihen, -
että demokraattisesti valituilta yritetään anastaa valta.
Jengit ovat käyttäneet hyväkseen kaaosta ja viime aikojen ongelmia, -
kuten presidentin heinäkuista salamurhaa -
ja maanjäristystä elokuussa Lounais- Haitissa, joka on työaluettamme.
Johtajuustyhjiö on luonut ympäristön, -
jossa jengien terrori ja valta rehottavat. Sieppaukset ovat osa sitä.
He käyttävät muitakin terrorin muotoja -
pitääkseen ihmiset kontrollissaan ja pelossa.
Mitä lapsille tapahtuu?
Haitissa on paljon lähettejä ja orpoja.
Miten lasten käy, kun kristilliset järjestöt lähtevät?
Ei ole epäilystäkään, etteikö tarve olisi suurempi kuin koskaan.
Sanoisin myös, että tilannekin on vaikein koskaan.
Siellä todella ollaan puun ja kuoren välissä.
Me ja muutkin järjestöt olemme jo vuosien ajan -
siirtäneet työtä pois amerikkalaisilta, -
koska on ollut merkkejä siitä, että työ siellä voi muuttua yhä vaikeammaksi.
Meillä on siellä haitilainen kristitty johtajatiimi ja henkilökunta.
He jatkavat työtä, olipa siellä amerikkalaisia tai ei.
Mielestäni vastaus on löytää organisaatioita, -
jotka voivat jatkossa auttaa haavoittuvia lapsia ja orpoja, -
sillä paikalliset työntekijät ja johtajat pystyvät toimimaan siellä.
Rukoilemme niin. Mitä pitää tapahtua, jotta työnne voi jatkua normaalisti?
Suurin ongelma on se, -
että jengit hallitsevat strategisia pisteitä Port-au-Princessä.
Vaikka työalueemme ovat muualla, tavara- ja henkilöliikenteeseen -
vaikuttaa se, että strategiset pisteet ovat jengien hallussa.
Tavaroiden tuominen joko Dominikaanisen tasavallan kautta -
tai satamien kautta USA:sta -
on nyt hyvin vaarallista, ja se tekee kuljetuksista vaikeaa.
Kun tavallisesti lähetämme vuodessa 3 - 5 merikonttia, -
nyt emme lähetä yhtään.
Tilanne rajoittaa auttamiskykyämme.
Yritämme myös jälleenrakentaa, -
sillä maanjäristys tapahtui aivan takapihallamme Lounais-Haitissa.
Työ on edelleen kesken, ja työ on hyvin hidasta.
Rukoilemme ja toivomme kansainväliseltä yhteisöltä toimia, -
jotta Haitiin saataisiin rauhaa ja vakautta.
Ihmisten on hyvä tietää, että Haitissa on hyvin elinvoimainen seurakunta.
Veljet ja sisaret siellä tekevät työtä hyvin vaikeissa tilanteissa -
viedäkseen evankeliumia ja auttaakseen kärsiviä.
Meidän täytyy tukea heitä.
Hyvä huomio. Siinä on toivo.
Muistetaan seurakuntaa ja lapsia Haitissa.
Doug Isch "Loving Shepherd Ministries" -järjestöstä, kiitos.
Tulossa: Tietää, että on joulu, kun näkee pelastusarmeijan kellot.
Miksi 120-vuotiasta järjestöä syytetään woke-kulttuurista?
Järjestö vastaa katkon jälkeen.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Jumalan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Hei taas! Kanadassa kristittyjen johtajat ja translasten vanhemmat -
ovat huolissaan muutosterapiat kieltävästä lakialoitteesta.
Molempien ryhmien mukaan laki rajoittaisi niiden kykyä -
suositella tai vastaanottaa hoitoa tai keskustelua.
Vanhempien ryhmä sanoo, -
että laki vaientaisi terveydenhuollon ammattilaiset.
Se varoittaa: "Vankeusrangaistuksen uhka rajoittanee vakavasti -
nuorten ja vanhempien mahdollisuutta eri hoitovaihtoehtoihin."
Laki karsii vaihtoehtoja, -
uskoo sukupuoli- ja seksuaali- vähemmistöjä tukeva Free to Care.
Olen valinnut olla noudattamatta mielihalujani samaan sukupuoleen -
ja käynyt kristillisessä terapiassa.
Laki estäisi minua saamasta terapiaa ja kristittyjä antamasta terapiaa.
Free to Care -järjestöllä on verkkosivu, -
jossa mielihalujensa kanssa kamppailevat voivat saada apua.
Ruba sanoo, että järjestö joutunee oikeuteen, jos laki menee läpi.
Linkki on kotisivuillamme.
Yhdysvalloissa Pelastusarmeija yrittää puhdistaa ilmaa -
ja viedä joulukeräystä eteenpäin. Sitä on arvosteltu -
kriittisen rotuteorian edistämisestä koulutusoppaissaan.
Järjestö torjuu jälleen syytökset woke-kulttuurista.
Pelastusarmeijan johtaja Kenneth Hodder sanoi CBN:lle, -
että järjestön missio ei ole muuttunut.
Pelastusarmeija on se sama järjestö, -
joka se on ollut perustamisestaan 156 vuotta sitten.
Emme kannata mitään muuta teoriaa tai filosofiaa kuin sitä, -
mikä on Raamatussa.
Missiomme on saarnata evankeliumia Jeesuksesta -
auttaa ihmisiä syrjimättä ketään.
Hodder sanoo, että Pelastusarmeija ei ota kantaa kriittiseen rotuteoriaan -
tai sosiaalisiin teorioihin, sillä siltä tieltä on vaikea päästä pois.
Pysy kanavalla. Katkon jälkeen Israel-katsaus.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ei ole jokapäiväistä, että lapsi löytää 2 000 vuotta vanhan esineen.
Israelissa se on luultua yleisempää. - Älä.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israeliin ja Lähi-itään.
Jeesuksen syntymäkaupunki valmistautuu jouluun.
Betlehemissä avattiin joulukausi -
sytyttämällä Seimiaukion kuuseen valot.
Jouluevankeliumi esitettiin lauluin ja tanssein.
Väki nautti joulumarkkinoista.
Pandemian jälkeen on tärkeää -
palata normaalielämään ja nauttia juhla-ajasta.
Pandemia teki ison loven Betlehemin talouteen.
Turistien toivotaan palaavan v. 2022.
Hanukan aikana juhlitaan juutalaisten vapautumista Kreikan sorron alta.
Arkeologit kertovat tehneensä tapahtumiin liittyviä löytöjä Laakiissa.
Kapinalliset, makkabealaiset, löivät kreikkalaiset -
yli 2 000 vuotta sitten täällä, kertovat tutkijat.
Linnoituksella kreikkalaiset yrittivät turhaan pysäyttää juutalaiskapinalliset.
Tuhokerrokselta löytyi satoja artefakteja, -
mm. keramiikkaa, kolikoita ja aseita 100-luvulta eKr.
Voiton myötä Jerusalem saatiin takaisin ja temppeli vihittiin jälleen.
Juutalaiset, mm. Jeesus, ovat siitä asti viettäneet sen kunniaksi hanukkaa -
kynttiläseremonioin ja perinneruoin.
Perheretki muuttui huimaksi arkeologiseksi löydöksi, -
jonka teki 11-vuotias tyttö.
Arkeologit uskovat, että kolikko on lyöty Jerusalemin temppelissä -
2 000 vuotta sitten. Sen löysi 11-vuotias Liel -
seuloessaan maa-ainesta Daavidin kaupungin yleisökaivauksilla.
Olin tosi innoissani. 2 000 vuoden jälkeen minä löysin sen.
Kolikossa on ylipapin päämajaa merkitsevä kirjoitus -
ja sanat "Pyhä Jerusalem". Siksi asiantuntijat uskovat, -
että sen voin voinut lyödä temppelissä palvellut pappi n. v. 67 - 68 jKr.
Harvinaisella kolikolla käytiin kauppaa luultavasti ennen temppelin tuhoa.
Kiitos seurasta.
Lisää samankaltaisia juttuja osoitteessa cbnnews.com.
Kiitos, Emily. Tässä olikin kaikki.
Ensi viikkoon, näkemiin ja Jumalan siunausta!
Suomennos: Marianne Tenetz